《春暮》
元代·刘崧

山木深深叫子规，庭花冉冉送游丝。正怜白发新添后，况是青春欲暮时。

高阁卷书看燕子，小池对酒爱鹅儿。青山自信乡园好，归计他年尚未迟。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。